projecte-aina/catalan_government_crawling huggingface dataset:
Els perifèrics i dispositius instal·lats, tant al servidor com a les estacions de treball, han de mostrar un correcte funcionament.
Inicieu estació per estació i reviseu el seu funcionament físic i lògic bàsic, atenent a qualsevol anomalia que es presenti com a error, o a qualsevol situació que indiqui la proximitat immediata d'un error, com per exemple, el nivell de soroll elevat d'un disc dur en mal estat.
Verifiqueu que tots els perifèrics es troben correctament connectats a l'estació de treball o servidor en qüestió.
Un cop hagueu revisat aquest punt, mireu tots els dispositius instal·lats a l'equip, i observeu que el seu funcionament i instal·lació siguin correctes.
Per fer això, feu clic amb el botó dret, a la icona d' Ordinador i seleccioneu Propietats.
En aquesta finestra es visualitzen tots els components de l'equip local, amb indicacions sobre el seu funcionament i instal·lació.
Les icones que apareixen davant del dispositiu, reflectiran l'estat de funcionament del mateix:
Si un dispositiu presenta algun conflicte, podeu fer clic amb el botó dret sobre ell i actualitzar-lo o desinstal·lar-lo, i reiniciar l'ordinador per a que el torni a detectar.
Si a nivell lògic tot és correcte, feu una prova de funcionament de cadascun dels perifèrics, per exemple:
Quan s'inicia el sistema operatiu de l'ordinador, s'executen una sèrie de processos que fan possible el funcionament de la vostra màquina.
Algunes aplicacions modifiquen aquesta llista de processos per iniciar-se quan arrenqui l'ordinador.
Aquests processos es queden residents en memòria (encara que no es mostrin per pantalla) i poden provocar una baixada del rendiment de l'ordinador.
Amb la instrucció msconfig podeu modificar aquesta llista seleccionant quins processos s'executaran quan s'iniciï el sistema operatiu.
S'ha de tenir molta cura a l'hora de modificar la llista ja que pot afectar negativament al rendiment de la màquina.
S'obrirà la finestra d'Utilitat de configuració del sistema.
Treieu la marca de la part esquerra als processos que no siguin imprescindibles per a iniciar l'ordinador i cliqueu al botó D'acord.
Us demanarà reiniciar la màquina per poder efectuar els canvis.
Si un cop reiniciat l'ordinador us adoneu que els processos eliminats eren necessaris pel bon rendiment de la màquina, podeu realitzar el mateix procés i tornar a posar la marca a la columna de l'esquerra.
El correu electrònic és un servei que permet enviar i rebre missatges a través d'Internet.
L'enviament i recepció de missatges via Internet és pràcticament immediat i això fa que sigui molt més atractiu que el correu ordinari.
Juntament amb els missatges també podeu enviar fitxers com paquets adjunts.
Podeu consultar el correu de l' XTEC 2.0, introduint el vostre identificador i la contrasenya corresponent.
També podeu configurar qualsevol programa que realitzi les funcions de client de correu amb les dades corresponents als servidors d'entrada i sortida.
Si necessiteu ajuda per configurar el vostre client de correu electrònic, podeu consultar les Guies d'Internet.
El servei d'internet, consisteix en contractar amb un proveïdor un ample de banda per tal de poder-nos connectar a una xarxa mundial d'ordinadors interconnectats (internet).
L'ample de banda és la quantitat de dades que es poden transmetre en una unitat de temps.
Per exemple, una línia ADSL de 256 kbps pot, teòricament, enviar 256000 bits (no bytes) per segon.
Això és en realitat la taxa de transferència màxima permesa pel sistema, que depèn d'altres factors com la potència del senyal, la potència de soroll i la codificació de canal.
L'ample de banda és asimètric degut al fet que la velocitat de descàrrega (des de la xarxa fins a l'usuari) i de pujada de dades (en sentit invers) no coincideixen.
Periòdicament, podeu verificar que la velocitat de l'accés a Internet sigui la contractada i no hi hagin alteracions que puguin ocasionar problemes al centre.
La comprovació la podeu fer anant a la pàgina http://ndt.xtec.cat.
Aquesta comprovació només la pot fer un usuari cada vegada així que és possible que tingueu que esperar uns segons.
Procureu realitzar la comprovació en hores de poca activitat a la xarxa de l'escola.
Heu de tenir en compte que el proveïdor d'internet als centres garanteix el 20% de la velocitat de baixada i el 80% de la velocitat de pujada excepte en el cas de l'ample de banda de 512 on es garanteix el 100% tant en pujada com en baixada.
Una comprovació bàsica de l'estat de la xarxa és revisar la connexió amb el router que proporciona sortida a internet.
Si el router falla, no hauríeu de tenir Internet en cap dispositiu de xarxa.
En aquest cas, hauríeu de descartar la possibilitat d'un error de xarxa interna, és a dir, per exemple, que el cable de xarxa que uneix el router amb el switch, estigués fet malbé, o que el port on hi va connectat no estigués funcionant correctament.
Per a realitzar aquesta comprovació, podeu utilitzar l'ordre ping des de l'Indicador d'ordres de MS-DOS.
Tambè podeu provar fer proves de substitució de cablejat.
Si heu descartat un problema a la xarxa interna, l'única acció que us quedaria seria verificar els leds del router d'ADSL, que en teniu 3 (CD, RXD, TXD).
Si aquests links estan inactius, vol dir que no hi ha hagut sincronisme amb l'ISP (Internet Service Provider), les possibilitats de que això passi son:
Si cap de les comprovacions anteriors dóna un resultat satisfactori contacteu amb el SAU de Telefónica.
Un servidor Proxy (servidor intermediari) és el que permet a altres estacions de treball concertar-se a una xarxa de manera indirecta a través d'ell.
Els Proxy de web, proporcionen a més a més, una memòria cau on es guarden pàgines web i continguts descarregats que queden a disposició de tots els equips de la xarxa millorant el temps d'accés a aquests continguts i alliberant ample de banda d'Internet.
Actualment, existeix un Proxy comú per a totes les dependències del Departament i, per tant, no és necessari configurar els navegadors de les estacions de treball amb cap paràmetre o URL.
La configuració dels navegadors en cas que no disposeu de gestor de continguts serà la següent:
Obriu el navegador i aneu a Eines | Opcions d'Internet
Seleccioneu la pestanya Connexions i feu clic a Configuració de LAN...
Desmarcar totes les caselles deixant la configuració com en la següent imatge.
Cliqueu a D'acord per acceptar els canvis.
Seleccioneu les pestanyes Avançat | Xarxa i i feu clic a Paràmetres...
Seleccioneu l'opció Sense servidor intermediari i feu clic a D'acord per acceptar els canvis.
Les impressores en xarxa proporcionen un estalvi de recursos i es gestionen de manera més eficient que les impressores individuals.
Feu clic amb el botó dret del ratolí i seleccioneu Ús compartit....
Seleccioneu Comparteix aquesta impressora.
Poseu el nom del recurs compartit, és a dir, el nom que tindrà la impressora a la xarxa.
Es tracta del nom que veuran la resta dels ordinadors quan busquin una impressora.
Heu d'intentar que el nom no tingui més de 8 caràcters per tal que màquines amb Windows 98 o inferior no tinguin problemes a l'hora de instal·lar-la.
Accepteu i apareixerà la impressora amb una mà a sota de la icona.
Per instal·lar una impressora que està connectada en un altre PC haureu d'accedir primer als recursos que ofereix l'ordinador que té la impressora.
Des de Inicia | Executa escriviu \\Nom o adreça IP, del PC que té la impressora.
Si hi ha connectivitat i la impressora està correctament compartida s'obrirà la següent finestra, mostrant tots els recursos compartits de la màquina destí.
Seleccioneu la impressora i amb el botó dret del ratolí feu clic sobre la icona.
Seleccioneu l'opció Connecta't...
Si el sistema conté el controlador de la impressora que és vol instal·lar, aquesta apareixerà automàticament al menú d'impresores del sistema.
Si el sistema no conté el controlador s'haurà d'instal·lar de la llista del sistema.
Prèviament a la configuració de la impressora a l'ordinador, heu d'assegurar-vos que aquesta es troba correctament instal·lada i configurada.
Aneu a Inicia | Impressores i faxos | Afegeix una impressora.
Seleccioneu Impressora local connectada a aquest ordinador, encara que la impressora estigui en xarxa.
No marqueu l'opció de Detecta i instal·la automàticament la meva impressora Plug and Play.
Accedireu a la impressora mitjançant un port, en aquest cas, TCP en lloc de LPT1.
Seleccioneu Crear un port nou del tipus Standard TCP/IP Port i feu clic a Endavant.
Apareix el següent assistent per configurar el nou dispositiu.
En aquesta finestra només haureu d'escriure l'adreça IP de la impressora o millor dit, l'adreça IP del JetDirect o servidor de impressió.
A la següent finestra apareixerà l'assistent per afegir el controlador de la impressora que s'està instal·lant.
Aquest controlador es troba al CD que ve amb la impressora.
També podeu utilitzar els controladors genèrics de Windows seleccionant de la llista, la marca i el model de la impressora.
Poseu el nom que tindrà la impressora a Windows i trieu si voleu fer-la servir com a predeterminada.
En aquesta finestra heu d'indicar si la voleu compartir o no.
Al ser una impressora de xarxa disponible per totes les màquines, no té sentit compartir-la.
Aquesta finestra demana si es vol imprimir una pàgina de prova.
Marqueu que Sí per comprovar el correcte funcionament.
Apareixerà la següent finestra informant de totes les dades de configuració de la impressora.
Windows començarà a instal·lar el controlador.
Un cop el controlador estigui instal·lat, veureu la impressora al menú Impressores i faxos del Tauler de control i la instal·lació haurà finalitzat.
Verifiqueu la correcta implementació dels elements compartits a la xarxa del servidor del centre (sobretot, que a tots els equips s'utilitzi l'arxiu unitats.bat o xarxa.bat), i si l'ús compartit d'aquest recurs es fa de manera correcta, si els permisos són els adients i si és accessible des de qualsevol estació de treball.
Podeu utilitzar la següent taula com a referència:
També és convenient revisar les impressores instal·lades en estacions locals i compartides a la xarxa.
Consulteu la guia Creació de recursos de xarxa per crear un nou recurs compartit en cas necessari.
Tradicionalment, les xarxes dels centres han mantingut un adreçament IP estàtic, encara que existeix la possibilitat de configuracions dinàmiques.
En casos d'adreçament estàtic, és important mantenir un llistat actualitzat de les adreces assignades al centre i verificar la correcta assignació (amb Windows 98, Windows XP, Windows 2000, Windows Vista o Windows 7 ).
D'aquesta forma, evitem conflictes que podrien afectar a la connectivitat de xarxa dels terminals del centre.
Tant el router com el gestor de continguts poden disposar de doble ip.
En alguns casos ja es troba habilitat, en altres, s'habilita a petició del centre per separar la xarxes de secretaria de l'educativa.
Als equips de secretaria s'aconsella treballar amb el rang 192.168.1.
En aquest quadre trobareu una referència de com haurien d'estar direccionats els equips més rellevants dels centres, tant de primària, com de secundària.
En casos d'adreçament dinàmic, existeix un servidor de DHCP que gestiona l'assignació d'adreces IP als ordinadors de la xarxa i manté, de forma automàtica, una base de dades d'adreces assignades.
Els clients Windows 98, Windows XP, Windows Vista o Windows 7 tindran marcades a la configuració del protocol IP les opcions d'obtenció automàtica d'adreça IP i DNS.
La configuració d'un servidor DHCP, encara que evita el manteniment d'un llistat d'adreces IP, requereix d'una planificació acurada i detallada.
La targeta de xarxa és un dispositiu que permet connectar un ordinador o una impressora a la xarxa del centre i a internet.
Per revisar el correcte funcionament d'aquest dispositiu mireu que les llums que trobareu al costat del connector es troben enceses.
Una és fixa i indica que li arriba corrent elèctric a la tarja.
L'altra farà pampallugues quan l'ordinador rebi o enviï informació.
Podeu utilitzar l'ordre ping des de l'Indicador d'ordres de MS-DOS fent servir l'adreça IP del concentrador de l'aula (router o swich), per descartar problemes de connectivitat.
En concret, descartarem problemes del cable que connecta la tarja amb el commutador, del port del commutador, i de la pròpia tarja.
També podeu fer servir la comanda ipconfig per revisar que a la tarja se li estigui assignant una adreça IP correcta i no existeixi cap conflicte amb el sistema operatiu.
Si hi hagués un problema en la detecció de la tarja per part del Sistema Operatiu, sortiria un missatge com el següent:
Si sospiteu un problema del maquinari, informeu del problema obrint un avís a través del GEPSE indicant les proves realitzades.
Si cablejat, equip i configuració de les estacions semblen correctes i no teniu connexió amb la xarxa, informeu al SAU indicant les proves realitzades.
La xarxa d'un centre hauria de tenir la següent esquematització i jerarquia.
Analitzeu l'arquitectura física de la xarxa a nivell d'electrònica, revisant els armaris de connexions instal·lats al centre.
Amb aquesta tasca intentareu assegurar que seguiu la jerarquia d'estrella de l'esquema, on compliu unes característiques mínimes comunes que no desestabilitzen les comunicacions, o la xarxa en general.
Per facilitar la tasca, present i futura, de revisió de la instal·lació i de detecció de problemes, és recomanable realitzar un petit inventari del que trobarem als armaris i identificar les connexions entre equips.
A continuació trobareu suggerències per portar a terme aquesta tasca amb èxit:
Realitzar un petit inventari del que hi ha organitzant-lo per armari.
També podeu veure un exemple d'un inventari complet.
Veieu un exemple de nomenclatura a seguir per cadascun del armaris i elements de comunicacions que es poden trobar en un centre:
Identificareu com ARMARI PRINCIPAL, l'armari on es troba el router que dóna servei d'Internet i el switch que connecta amb el router o amb el Gestor de continguts.
La resta d'armaris els identificarem amb el nom de l'aula, i en el cas que hi haguessin més d'un armari per aula, afegiríeu un indicador: ARMARI + [AULA] + [A; B; C...].
Per exemple un armari ubicat a l'aula de música l'identificaríeu com ARMARI MÚSICA A. Si hi hagués un segon armari ARMARI MÚSICA B i així successivament.
SWITCH PRINCIPAL serà aquell switch que connecta directament amb el router o amb el Gestor de continguts, i al que hauria d'anar connectat qualsevol altre switch per crear una distribució en estrella.
La resta de concentradors annexos al principal els identificarem assenyalant el nivell de connectivitat amb el switch principal, SWITCH / HUB +[AULA]+ [A; B; C...], per exemple:
En el cas de tenir un concentrador connectat a un altre concentrador de l'armari en lloc d'enllaçar amb el switch principal, l'identificarem amb un número, per exemple:
Si hi hagués més d'un switch en aquest mode de connexió, incrementaríem el número: SWITCH 2 A2, SWITCH 2 A3, etc.
ROUTER PRINCIPAL: El router que ens dona servei d'Internet.
Si n'hi han més es poden identificar amb el nom o el número de l'aula.
GESTOR: El Gestor de contingut.
És important que identifiqueu les connexions que hi han establertes entre els equips de comunicacions, és a dir, identificar qui connecta amb qui, quin es el switch que es connecta amb el Gestor de continguts o amb el router, etc. Podeu fer servir com a exemple la següent taula:
La informació recaptada al quadre és informativa i té com a finalitat proporcionar una visió jerarquitzada de les connexions establertes entre el dispositius de xarxa del centre.
En aquells centres on les antenes del projecte HEURA (que comparteixen ubicació amb les del projecte EDUCAT) s'han desconnectat i les xarxes docent i eduroam es publiquen a través dels punts d'accés del projecte EDUCAT, cal procedir com s'indica a continuació.
En aquells punts d'accés o centres on no s'han realitzat aquestes modificacions, cal gestionar les incidències i/o actuacions a través del GEPSE (com fins ara).
Per assegurar el correcte funcionament, heu de realitzar les següents comprovacions:
Mireu si, a la llista de xarxes wifi disponibles, hi ha la xarxa docent o eduroam:
Es troba a la part inferior dreta de la pantalla.
Es troba a la part superior dreta de al pantalla.
Si no apareixen aquestes xarxes cal obrir una incidencia al SAU i indicar que no apareix la xarxa docent o eduroam dins les opcions de xarxes wifi per connectar-se.
Si la contrasenya és vàlida, el sistema assignarà una IP per l'ordinador, així com una passarel·la i un parell d'adreces de servidor DNS.
Per comprovar els valors assignats cal fer el següent:
Premeu la combinació de tecles [Windows]+[R].
A la finestra emergent, teclegeu la comanda cmd:
Dins els resultats cal buscar la linia Wireless LAN Adapter Network Connection i comproveu els valors dels camps: Adreça IP, Màscara, Passarel·la per defecte i Servidors DNS.
Feu clic amb el botò dret a cualsevol part de la imatge de l'escriptori.
Al terminal, executeu la comanda " ifconfig " i localitzeu la linia que descriu la configuració de la targeta sense fils identificada amb " wlanX ".
Comproveu els valor dels camps: Adreça IP, Màscara.
Localitzeu la linia on la destinació és "default", el valor de la columa "Gateway" és la passarel·la per defecte.
Comproveu que el valor és correcte.
Si des de qualsevol xarxa no es pot accedir al servidor de centre, cal obrir una petició al SAU sol·licitant que es configuri correctament el router-firewall per tal de poder accedir des de la VLAN desitjada al servidor de centre.
La següent informació té com a objectiu solucionar problemes amb la sortida a Internet (incloent l'accés a Serveis Centrals).
Per assegurar el correcte funcionament, heu de realitzar les següents comprovacions:
Des de la línia de comandes ( [Windows]+[R] i escrivint cmd a la finestra emergent).
Si el resultat és "Host de destino inaccesible", significa que la passarel·la no és accessible i, per tant, cal obrir una incidència al SAU indicant que, des de la xarxa docent, no es pot accedir al Fortinet:
Feu clic amb el botò dret a cualsevol part de la imatge de l'escriptori.
Si el resultat és "Destination Host Unrecheable ", significa que la passarel·la no és accessible i, per tant, cal obrir una incidència al SAU indicant que, des de la xarxa docent, no es pot accedir al Fortinet:
Si des de qualsevol xarxa no es pot accedir al servidor de centre, cal obrir una petició al SAU sol·licitant que es configuri correctament el router-firewall per tal de poder accedir des de la VLAN desitjada al servidor de centre.
La següent informació facilita al gestor TIC dels centres les tasques de comprovació de funcionament de les xarxes EDUCAT.
Abans de realitzar la comprovació del funcionament de la xarxa, verifiqueu que els equips que es connectaran a la xarxa Wi-Fi educat1x1 compleixen els següents requisits:
Per comprovar el correcte funcionament seguiu aquests passos:
Es troba a la part inferior dreta de la pantalla.
Es troba a la part superior dreta de al pantalla.
Si la paraula de pas és vàlida, el sistema assignarà una IP per l'ordinador, així com una porta d'enllaç i un parell d'adreces de servidor DNS.
Per comprovar els valors assignats cal fer el següent:
Premeu la combinació de tecles [Windows]+[R].
A la finestra emergent, teclegeu la comanda cmd:
Dins els resultats cal buscar la linia Wireless LAN Adapter Network Connection i comproveu els valors dels camps següents:
Feu clic amb el botò dret a cualsevol part de la imatge de l'escriptori.
Al terminal, executeu la comanda " ifconfig " i localitzeu la linia que descriu la configuració de la targeta sense fils identificada amb " wlanX ".
Nota: Necessitareu permisos de root per executar la comanda "ifconfig"
Comproveu els valors dels caps següents:
Per saber la passarel·la executeu la comanda " route " com a root.
Localitzeu la linia on la destinació és "default", el valor de la columa "Gateway" és la passarel·la.
Comproveu que el valor és 192.168.168.1
S'implementarà una xarxa annexa a l'arquitectura existent al centre educatiu.
Els ordinadors portàtils d'educat hauran de poder accedir als diversos servidors del centre.
* En el cas de que siguin necessàries.
Els APs del projecte eduCAT es connecten amb una SSID anomenada educat1x1 redirigida a la VLAN7.
Aquesta xarxa estarà basada en WPA2-PSK i xifrat AES, on la clau d'accés serà específica del centre.
En el cas de que fos necessari passar per switches secundaris, tot el tràfic anirà etiquetat a la VLAN7.
Es connectarà un dels ports disponibles en el controlador Wi-Fi al switch de capçalera del centre en el cas que suporti VLANs.
El port estarà configurat a la VLAN 7 (etiquetat sempre que es pugui o sense etiquetar segons especificacions del fabricant).
En cas que no sigui gestionable, es connectarà al port 8 del router-firewall amb la mateixa configuració pel que a VLAN es refereix.
Fes clic a la imatge per visualitzar-la amb detall.
Els centres educatius públics de Catalunya es poden classificar segons la seva arquitectura de xarxa i tecnologia d'accés a Internet:
El projecte eduCAT defineix una arquitectura de xarxa estàndard per a tots els centres, basada en l'arquitectura de xarxa Heura i tecnologia d'accés ADSL.
Aquesta arquitectura tindrà una variant per al cas que la tecnologia d'accés sigui Fibra Òptica.
Es defineix també una segona arquitectura de xarxa diferent per al cas que el centre no desitgi fer la migració de la seva xarxa actual a l'arquitectura de xarxa Heura.
Aquesta solució també serà aplicable a aquells centres que, tot i estar inclosos dins l'abast del projecte Heura, tenen una configuració de xarxa diferent per les seves necessitats especifiques.
Hi haurà també una variant per al cas que la tecnologia d'accés sigui Fibra Òptica.
El correu brossa o spam és un terme aplicat a missatges distribuïts a un gran nombre de destinataris de forma indiscriminada.
En la majoria dels casos l'emissor d'aquests missatges és desconegut i generalment és impossible respondre'l de la forma habitual o inclús arribar a identificar una adreça de retorn correcta.
Els remitents d'aquest correu acostumen a aconseguir les adreces dels destinataris per diferents mecanismes.
Com a mesures preventives es recomanen les següents:
El servidor de correu de la XTEC disposa de mesures per lluitar contra l' spam.
Aquestes mesures consisteixen a analitzar, automàticament i sense intervenció humana, tots els missatges de correu rebuts mitjançant un sistema de filtres a través del qual es decideix si es poden considerar spam o no aquells missatges.
Un problema afegit el trobem en les respostes automàtiques, generades pels servidors de correu, a missatges rebuts amb virus.
Els virus es propaguen a través d'adreces de correu agafades aleatòriament de diversos llocs com pàgines web, llibretes d'adreces, llistes de distribució...
Els remitents d'aquest correu sovint s'oculten sota la identitat d'un remitent conegut.
La majoria de les vegades, el remitent no és qui realment ha enviat el missatge amb virus.
Si rebeu un missatge d'un remitent desconegut en què es comunica que heu enviat un missatge amb virus, no en feu cas.
No obstant, us aconsellem que mantingueu el vostre sistema antivirus actualitzat en tot moment.
Òbviament és molt difícil o impossible filtrar els missatges quan tenen, cada vegada, un remitent diferent, no segueixen una estructura fixa o inclús quan provenen d'adreces conegudes.
Tot i això, els filtres aturen cada dia uns trenta-sis mil missatges de spam i uns quaranta-quatre mil missatges amb virus.
Els programes de correu (el Mozilla, l' Eudora, l' Outlook Express...) incorporen un sistema de filtres que permeten bloquejar o enviar a la paperera els missatges emesos per un determinat remitent o amb un tema concret.
Ens ajuden a classificar els missatges que rebem i que es poden considerar spam.
Podeu activar el sistema de filtres del vostre programa de correu com a mesura complementària als filtres de la XTEC.
En el menú Ajuda dels programes trobareu la manera detallada d'activar aquestes opcions.